open-index/open-wikipedia-markdown huggingface dataset:
Tom Kristensen (musiker)

**Tom Hermann Kristensen** (født 1960) er en norsk vokalist, gitarist og forfatter, som var med å starte Backstreet Girls sammen med broren Pål «Krisa» Kristensen i 1984. Han er for tiden aktuell med Balladen om Gary Holton og Casino Steel , den offisielle biografien som ble sluppet i mai 2015 . Kristensen har tidligere skrevet om det norske rockebandet Titanic, som ble utgitt i 2008. Våren 2014 ble en rekke av hans essays utgitt i Sverige, i Oskar Ohlsons fotobok Rock `n` Roll People. Han har skrevet og bidratt på flere bøker om den norske musikkscenen. Han har også skrevet nærmere hundre artikler, som har blitt utgitt i forskjellige magasin over hele Europa. Kristensen har spesialisert seg på å skrive om klassisk rock'n'roll.

I 2009 var han involvert i Dvd-lanseringen av Arne Philip Fraas' konsertfilm «Ragnarock» fra 1973. I 2010 satte Kristensen sammen samlingen *Anthology* med den norsk/engelske duoen Gary Holton og Casino Steel. Det tredoble settet ble sluppet av Universal og mottok velvillige anmeldelser hjemme og på kontinentet. Tom Kristensen har også fungert som pr-rådgiver for artister som Stevie Klasson og Neon Leon. I tillegg har han gjort en del presse i Skandinavia og England for artister som Andrew Matheson, Henry McCullough, Willy DeVille, Johnny Winter, Freddy Lindquist, Svein Finjarn, The Boys og Andy McCoy.

Backstreet Girls med Kristensen som vokalist gikk i studio og spilte inn 5–6 låter. Utdrag fra to av dem, demoversjoner av *Gypo* og *Poor Ol' Sam*, ble brukt i filmen X . Backstreet Girls spiller også i en scene i filmen. Kristensen forlot bandet i 1985. Bandet ga aldri ut noe plate med ham som vokalist, men det ble senere utgitt en sang (*Jailbreak Opera*) på Backstreet Girls-tributeplata *Never Too Loud.*

## Diskografi
### [[Backstreet Girls]]
#### [[Samlealbum|Samleplate]]
*2006 *Never Too Loud, Tribute to BSG* , («Jailbreak Opera» 1985 demo)

### [[Suicide Pilots]]
*1989 *Can't Take It* (7" flexi disc) kom med *[[Rock Furore]]* nr. 5 1989. Det ble også utgitt femti eksemplarer med bildecover.

### [[Cosmic Messiah]]
* *Cosmic Messiah*
#### [[Samlealbum|Samleplater]]
* 1994 *Completely Rock'n'Roll* («Bolivian Blues»)
* 1994 *Completely Rock'n'Roll - the Ballads* («Baby Talk»)

## [[bok|Bøker]]
* 2008 *Titanic. Historien – fortalt av dem selv*. Rockarkivet. 171 pp. ill. Oslo 2008. ISBN  978-82-997310-2-7
* 2015 *Balladen om Gary Holton og Casino Steel*

## Referanser
Marc-André ter Stegen

**Marc-André ter Stegen** (født 1992) er en tysk fotballspiller som er spiller for den spanske klubben .

Han ble tatt opp til førstelaget hos Borussia Mönchengladbach i 2010, og fikk sin førstelagsdebut i april 2011. Han skrev under sin første profesjonelle kontrakt sommeren 2009. I mellomtiden etablerte han seg som en viktig spiller på reservelaget, og var ofte å se på førstelagsbenken.

## Karriere
### Barcelona
Den 19. mai 2014, ble Stegen annonsert som s nye målvakt, etter at det ble klart at både Victor Valdés og José Manuel Pinto, ville forlate klubben. 22. mai 2014, signerte han en femårs kontrakt, i en overgang verdt ca. 12 millioner euro.

Den 29. mai 2017 skrev han under på en ny kontrakt med Barcelona til 30. juni 2022.

### Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Meritter
;FC Barcelona
* Primera División (4): 2014/2015, 2015/2016, 2017/2018, 2018/2019
* Copa del Rey (3): 2014/2015, 2015/2016, 2017/2018
* UEFA Champions League (1): 2014/2015
* UEFA Super Cup (1): 2015
* VM for Klubblag (1): 2015
* Supercopa de España (1): 2015

;Tyskland 

* FIFA Confederations Cup (1): 2017

## Referanser


## Eksterne lenker
* 
* 
* 
*
Halfdan Hopstock

**Halfdan Hopstock** (1866–1925) var en norsk lege med anatomiens historie som spesialitet.
## Liv og virke
### Bakgrunn
Etter examen artium i 1885 ble han cand.med. i 1892 ved Det Kongelige Frederiks Universitet. Etter et kort praksisopphold i Kristiansand var han tilbake i Kristiania. 
### Karriere
Den 15. oktober 1895 ble han engasjert for tre år som prosektor etter Julius Barth som prosektor, og som konservator ved Anatomisk institutt. Han bidro også med forelesninger i obduksjon og disseksjon. Han var fra 1898  sekretær ved det medisinske fakultet. Hopstock  var også bibliotekar for Det norske medicinske Selskab og publiserte diverse kataloger og egne arbeider i dets Norsk magasin for lægevidenskaben.

Etter Gustav Adolph Guldbergs død i 1908 ble Halfdan Hopstock konstituert leder for Anatomisk institutt inntil Kristian Emil Schreiner overtok. Han underviste også studenter i odontologi og elever fra Røde Kors. I en bildeserie fra 1914 ser man at Hopstock fremdeles underviste, delvis i rullestol. Året efter mottok han *Hundreaarsjubileum Fortjenstmedaillen i Guld* fra Anatomisk institutt som hadde hundreårsjubileum i 1915.

I tiden 1906–1910 holdt han forelesninger over Leonardo da Vinci sine anatomistudier. Fra 1911 til 1916 var han med på å utgi Leonardo da Vinci sine *Quaderni d'anatomia*, der de måtte tyde skriften speilvendt. Hopstock var slik blitt innvalgt i litteraturselskapet *Raccolta Vinciana* fra Milano sammen med kunsthistorikerne Jens Thiis og Andreas Aubert.  Han var også med i *Deutschen Gesellschaft für die Geschichte der Medizin, Naturwissenschaft und Technik* som ble etablert i 1901. 

Han ble i 1910 innvalgt i Det Norske Videnskaps-Akademi.

### Slekt og familie
Hans far var Jens Sigfrid Hopstock (1825–88) skipsfører og havnefogd.   Blant sine søsken var ingeniør Jens Sigfrid Krog Hopstock (1853–1924) som brakte telefonen i Norge (og tannstangbane til Voss), og  legen Johan Herman Krohn Hopstock (1854–1911).

I 1896 giftet Halfdan seg med Magdalene Jacobine Gulowsen (1870–1963), dattera til oberst Jacob Arnt Nicolai Gulowsen i Kragerø.

## Utgivelser
* 
* 
* 
* 
* 
* 
* 
* 
* 

## Referanser
Internasjonal dag for lykke

**Den internasjonale dagen for lykke** er en FN-dag fastsatt av FNs generalforsamling til 20. mars. Dagen ble lagt til listen over FN-dager i 2012 etter initiativ fra Bhutan. Landet har lenge fremmet tanken om brutto nasjonallykke. FN oppfordret medlemslandene til å markere dagen på passende måte, herunder ved utdannelsestiltak.

## Referanser


## Se også
* Liste over FN-dager

## Eksterne lenker
* Internasjonal dag for lykke , FN-sambandet
*  International Day of Happiness, FN
Puttgarden

**Puttgarden** er en landsby og en ferjehavn på nordkysten av øya Fehmarn i Øst-Holstein i den tyske delstaten Schleswig-Holstein. Bil- og jernbanefergeforbindelsen, som krysser Fehmarnbelt mellom Puttgarden og Rødby på Lolland i Danmark, er en del av Fuglefluktlinjen. Sambandet, som trafikkeres av Scandlines, regnes som det mest brukte mellom Tyskland og Danmark, og har en frekvens på en avgang hver halvtime hele døgnet.

Fergeterminalen i Puttgarden ble påbegynt i 1961, og ble innviet den 14. mai 1963. Fergesambandet til Rødby erstattet sambandet mellom Gedser i Danmark og Großenbrode, like sør for Fehmarn. I 2011 ble det bestemt at det skal bygges tunnel fra Puttgarden til Rødby, med byggestart i 2014. Tunnelen er planlagt å skulle åpnes i 2020.

## Se også
* Puttgarden stasjon

## Referanser


## Eksterne lenker
* 
* Scandilines engelsk, tysk eller dansk
Oxycanus herdus

***Oxycanus herdus*** er en sommerfugl i familien Hepialidae. Den lever i New South Wales.

## Referanser


## Eksterne lenker
*
Teodor Runsiö

**Teodor Erik Zeron Runsiö** (født 1995) er en svensk barneskuespiller, kjent for rollen som Lasse i *[[LasseMajas detektivbyrå]]*. Han har også medvirket i blant annet *[[Förortsungar]]* (2006).

## Referanser


## Eksterne lenker
* 
* Svensk filmdatabas
Linda Wolden

**Linda Wolden** (født 27. september 1966) er en norsk tidligere skøyteløper. Hun representerte Norge og Skedsmo Idrettslag. 

Hun er nå sjef for Kennel Shangaza på Elverum som driver med oppdrett av Rhodesian ridgeback (afrikansk løvehund), og ved siden av dette er hun webredaktør og markedskonsulent for Teater Innlandet.

## Personlige rekorder i hurtigløp på skøyter

## Referanser




## Eksterne lenker
* 
*
Krøderen stasjon

**Krøderen stasjon** ble satt i drift da Krøderbanen ble åpnet i 1872. Den ligger ved den sydlige enden av innsjøen Krøderen og tjente frem til 1925 som overgangsstasjon til båttrafikken på Krøderen. Stasjonen hadde fra begynnelsen et godshus og et bolighus med fire leiligheter for ansatte. Senere ble stasjonen også utstyrt med lokomotivstall, svingskive og vanntårn.

19. januar 1958 ble den kommersielle passasjertrafikken innstilt (overført til buss). Godstrafikken ble innstilt og stasjonen nedlagt fra 1. januar 1979.

Siden 1986 eies stasjonen av Stiftelsen Krøderbanen. Stasjonen ble brukt som «Olderdalen stasjon» i filmen *[[Bør Børson Jr. (film 1974)|Bør Børson Jr.]]* (1974).

## Referanser


## Eksterne lenker
* Krøderbanens venner 
* Krøderen stasjon på Stasjonsdatabasen
Thalassarche eremita

***Thalassarche eremita*** (engelsk navn Chatham Albatross, Chatham Mollymawk, eller Chatham Islands Mollymawk) er en stor sjøfugl og mellomstor albatross. Alle parene hekker på Pyramiden, Chathamøyene øst for New Zealand. Den har ikke fått tilordnet normert navn på norsk. 

Dette taksonet var tidligere regnet å være en underart av svartflekkalbatross, *Thalassarche cauta*, men er i dag kjent som en selvstendig art. 

Voksne fugler skiller seg frasvartflekkalbatrosser med langt mørkere gråfarge i ansiktet, øvre hals og øvre rygg, gult nebb og gul stripe over kinnet.

*Thalassarche eremita* migrerer til området mellom Australia og Perustrømmen ved Sør-Amerika, så langt nord som til 6° S. Populasjonen er estimert til  hekkende fugler.

## Referanser


## Eksterne lenker
* 
* BirdLife International (2012) Species factsheet: Thalassarche eremita. Hentet fra http://www.birdlife.org den 5. mai 2012
Anton Ludvig Faye

**Anton Ludvig Faye** (født 23. oktober 1845 i Skien, død 30. april 1916 i Kristiania) var en norsk lege og sanitetsoffiser som
også forsket på medisinsk historie.

Etter examen artium 1862 fra Christiania katedralskole tok han reserveoffiser-skolen i 1864 og var ulønnet secondløytnant i Throndhjemske Infanteribrigade 1864–69. Han ble cand.med. den 29. mai 1869 ved Det Kongelige Frederiks Universitet og jobbet ved flere sykehus i Kristiania, som Fødselsstiftelsen og Rikshospitalet. Han foretok også flere studiereiser og kunne motta en dr.med. i 1875 på avhandlingen *Nogle Undersøgelser angaaende nyfødte Børns Ernærings-Forhold*.  Dette var første avlagte doktorgrad i medisin ved Det Kongelige Frederiks Universitet siden 1842, da hans far Frans Christian Faye disputerte. Anton bidro heretter med forelesninger om medisinens historie, samt fortsatte sin militære karriere, først i et av jægerkorpsene 1875–81.
Han ble innvalgt i Det Norske Videnskaps-Akademi i 1886.
For Den Norske Turistforening var han i styret 1887–1907.
Ridder av St. Olavs Orden og kommandør i 2. klasse i 1904. Den svenske Vasaordenen mottok han 1901, også der kommandør i 2. klasse.

Hans far var kongens livlege og medisinsk professor Frans Christian Faye (1806–90); moren var Sophie Lovise Kaltenborn (1821–67).
I 1885 giftet Anton seg med Angelique Constance Trampe (1866–92), datter
av kommandørkaptein Jens Edvard Trampe i Trondheim.

## Utgivelser
* 
* 
* 
* 
* 
* 
* 
* 
* 
* 
* 
* 
* 
* 
* *Om Syfilis’ epidemiske Optræden i Europa i slutningen af 15. Aarhundrede, og de ældste Forfatteres Vidnesbyrd om samme* (1909)

## Referanser
Kommandantboligen i Berlin

**Kommandantboligen** (tysk; *Kommandantenhaus* eller *Alte Kommandantur*) er en rekonstruert bygning med adresse Unter den Linden nr 1 i Berlin. Bygningen ligger like overfor Tøyhuset i Berlin og dermed sentralt i byens historiske sentrum.

## Den historiske kommandantboligen
Den første store utvidelse av Berlin ble planlagt i begynnelsen av 1700-tallet. Kurfyrste Fredrik Vilhelm av Brandenburg ga sin byggmester Johann Gregor Menhardt i oppdrag å oppføre den nye bydelen Friedrichswerder. Som takk for gjennomført oppdrag mottok Menhardt en sentralt plassert tomt hvor han i 1653 oppførte et hus i to etasjer, det første hus i Friedrichswerder bygget i stein. Dette som var forløperen til kommandantboligen, ble revet og i årene 1795-96 ble det på tomten oppført en representativ bygning for det kongelige hoff, etter tegninger av Wilhelm Konrad Titel. Bygningen ble først oppført som et privat byslott med tallrike oppholds- og siderom, såvel som staller. I 1799 ble det gjort til residens for kommandanten i Berlins garnison. I 1818 overtok kommandanten også ansvaret for Neue Wache som ligger skrått overfor kommandantboligen, oppført av Karl Friedrich Schinkel. Den siste kommandant i bygningen var Paul von Hase som ble arrestert etter 20. juli-attentatet og henrettet i Plötzensee-fengselet.

Kommandantboligen ble skadet under bombingen av Berlin mot slutten av den andre verdenskrigen. DDR-myndighetene besluttet å rive bygningen på 1950-tallet og oppførte på tomten en bygning for sitt utenriksdepartement. Denne bygningen ble revet i 1995.

## Den rekonstruerte kommandantboligen
Selskapet Bertelsmann og Bertelsmannstifelsen oppførte på tomten en ny bygning for sitt hovedkontor. Bygningens fasade er en rekonstruksjon av den tidligere kommandantboligen.
## Bilder

Fil:M Kommandantur Berlin 1910.jpg|Alte Kommandatur i 1910
Fil:Bundesarchiv Bild 183-L0927-0305, Berlin, Aussenministerium.jpg|DDRs utenriksdepartement ble oppført på tomten i 1950-årene og revet igjen i 1995


## Eksterne lenker
*
Oljepalme

**Oljepalme** (*Elaeis guineensis* og *Elaeis oleifera*) er to arter i familien palmer som har større økonomisk betydning. Treet kommer opprinnelig fra Afrika, men dyrkes nå også i tropiske deler av Amerika og fremfor alt i Sydøst-Asia. Palmen blir opp til 30 meter høy og kan gi flere tusen frukter som sammenlagt kan veie opp til 50&nbsp;kg. Fra frukten kan man utvinne palmeolje.

Fruktene blir raskt dårlige og må derfor bearbeides direkte etter høsting. Behandlingen går ut på at fruktene dampbehandles, slik at et visst enzym blir ødelagt. Etter dette presses fruktene og kjernene tas bort.

## Eksterne lenker
*
Eivind Riise Hauge

**Eivind Riise Hauge** (født 13. oktober 1980 i Bergen) er en norsk forfatter og litteraturformidler. Han debuterte i 2010 med novellesamlingen *Victor Tukmakovs siste vinter*.

Riise Hauge har tidligere studert ved Skrivekunst-akademiet i Hordaland.

## Bibliografi
* *Victor Tukmakovs siste vinter*, noveller, Vigmostad & Bjørke, 2010
* *Samaels bok*, roman, Vigmostad & Bjørke, 2012
* *Soldater*, noveller, Vigmostad & Bjørke, 2013
* *Spillenes konge: Sjakk*, Vigmostad & Bjørke, 2014
**Sjakkspillere*, noveller, Vigmostad & Bjørke, 2016
**ROP!*, skuespill i fire akter, Vigmostad & Bjørke, 2018
**Beverriket*, skuespill, Vigmostad & Bjørke, 2020
**Korrektur av et sorgens kapittel*, roman, Vigmostad & Bjørke, 2021

## Kilder
* Presentasjon av Eivind Riise Hauge i Forfatterkatalogen på Forfattersentrums nettsider

## Eksterne lenker
* Litterær lunsj med Eivind Riise Hauge – lydopptak ved Bergen Offentlige Bibliotek  29. april 2021
*Digitaliserte bøker av Eivind Riise Hauge i Nasjonalbiblioteket
Gökçe

**Gökçe** er en by i distriktet Kızıltepe, i provinsen Mardin, Tyrkia. Byen ligger på  i de sørøstlige slettene i Anatolia langs hovedveien D 400, som er hovedferselsåren mellom Mardin og Şırnak. Det er 12 kilometer til Kızıltepe og 20 kilometer til Mardin. Distansen til den syriske grensen er 8 kilometer. Byens befolkning var i 2011 7&nbsp;467.

## Referanser
Atakent

**Atakent** er en by i provinsen Mersin i Tyrkia.

## Geografi
Atakent er en kystby ved Middelhavet i distriktet Silifke i provinsen Mersin. Leireslettene i Silifke ligger til vest for byen, og kystlinjen ligger til øst for byen. Byen ligger langs motorveien D 400. Distansen til Mersin er 67 kilometer, og til Silifke er det 15 kilometer. Koordinatene er . Befolkningen var i 2011 6 070.

## Historie
Ruinene etter den historiske byen ***Korasion*** som ble grunnlagt av Flavius Uranius, borgermesteren av den romerske provinsen Isauria mellom 367 og 375, ligger nordøst for byen. Den nye byen er en sammenslåing av fire Oghuz-tyrkerbyer i 1987. Gamlebyen er nå delt inn i to kvarterer, Susanoğlu i øst og Kapızlı i vest.

## Økonomi
Turisme er hovedinntektskilden til Atakent. Flere feriehus og campingplasser, samt nyere hoteller og klubber tiltrekker seg turister fra inn- og utland. Landbruk er også en viktig del av økonomien. Frukt, især jordbær, er kjente produkter fra byen.

## Referanser
Mandalskameratene i 2001

**Sesongen 2001** var Mandalskameratenes første sesong i 1. divisjon. Etter at sesongen var slutt rykket MK ned, ettersom de havnet på en 13.-plass.

## Tabell

## Seriekamper
:*Utdypende artikkel: [[1. divisjon fotball for menn 2001|1. divisjon 2001]]*

## Cupkamper
*Utdypende artikkel: [[Norgesmesterskapet i fotball for menn 2001|Norgesmesterskapet 2001]]*

## Statistikk
### Målskårere

### Kort i serien
#### Gule kort
* Roger Rasmussen (5)
* Tor Olve Fagnastøl (4)
* Frank Tønnesen (3)
* Jens Petter Toft (3)
* Ove Rugland (3)
* Inge Nilsen (2)
* Pål Kristian Økland (2)
* Atle Roar Håland (2)
* Frode Fugelsnes (2)
* Odd-Arild Skonhoft (2)
* Erlend Falkgjerdet (1)
* Geir Hagen (1)
* Tom Sagebakken (1)
* Lars Gustav Gulowsen (1)
* Stein Ove Abrahamsen (1)

### Tilskuertall

## Se også
* Mandalskameratene
* 1. divisjon 2001

## Eksterne lenker
*Termin på altomfotball.no 
*Termin på fotball.no
Chen Huanyou

**Chen Huanyou** (kinesisk: 陈焕友; født 1934 i Nantong i provinsen Jiangsu i Kina) er en kinesisk kommunistisk politiker. Han har vært guvernør for Jiangsu (1989) og dessuten sekretær for provinsens partikomite (1993).

Han har sin utdannelse som ingeniør, og har forfattet flere verker om det moderne Jiangsu. 

## Referanser


## Litteratur
* Chen Huanyous profil på xinhuanet.com

## Eksterne lenker
*
Ole Kolsrud

**Ole Kolsrud** (født 6. desember 1941) er en norsk historiker og arkivar.

Kolsrud ble *[[cand. philol.]]* i 1969. I perioden fra 1971 til 2012 var han ansatt i Riksarkivet der han avsluttet sin karriere som førstearkivar og forfatter. Han har utgitt en serie bøker om den norske statsadministrasjonens historie.

## Bibliografi
* Moderniseringsstaten - 1800-tallets direktorater, 2012 ISBN 9788215020297
* *En arkivpenn som har satt spor* (2011)
* *Rekonstruksjon og reform* (2008)
* *En splintret stat* (2004)
* *Maktens korridorer* (2001)

## Artikler (utvalg)

* Kollaborasjon og imperialisme. Quisling-regjeringens «Austrveg»-drøm 1941-1944. *Historisk Tidsskrift* 1988.
* Framveksten av den norske fremmedlovgivningen. *Historisk Tidsskrift* 1990.
* The Evolution of Basic Appraisal Principles. Some Comparative Observations. *The American Archivist* 1992.
* Eksil-Norge og jødene under 2. verdenskrig. *Historisk Tidsskrift* 1994.
* Om landssvikarkivet. *Norsk Arkivforum* nr. 12. 1996.
* Developments in Archival Theory. *Encyclopedia of Library and Information Science* 1998.
* Riksarkivet og okkupasjonstidsarkivene. *Norsk Arkivforum* nr. 16. 2001.
* Kampen mot restansene. Høyesterett som administrativt organ. *Med Clio til Kringsjå. Festskrift til John Herstad.* Riksarkivarens skriftserie 3. 2002.

## Referanser


## Eksterne lenker
Maurice Grammont

**Maurice Grammont** (født 15. april 1866 i Damprichard, død 17. oktober 1946 i Montpellier) var en fransk romanist og språkforsker.

Grammont studerte i Freiburg under Rudolf Thurneysen, i Berlin under Johannes Schmidt og i Paris under Michel Bréal, Arsène Darmesteter, Jules Gilliéron, Gaston Paris, Henri d'Arbois de Jubainville og Ferdinand de Saussure. Fra 1892 til 1895 underviste han i lingvistikk i Dijon, og fra 1895 til 1939 hadde han lærestolen i grammatikk og filologi ved universitetet i Montpellier. Her grunnla han i 1905 et *Laboratoire de phonétique expérimentale* (laboratorium for eksperimentell fonetikk) og utga tidsskriftet *[[Revue des langues romanes]]*.

Blant utgivelsene hans kan særlig merkes *Traité de phonétique* (1933).

## Referanser
Ji Yunshi

**Ji Yunshi** (, født i september 1945 i Haimen i provinsen Jiangsu i Kina) er en kinesisk kommunistisk politiker. Siden 2006 har han vært viseminister for menneskelige ressurser og sosial sikkerhet. Samtidig har han vært direktør for statsadministrasjonen for utenlandske eksperters anliggender. Fra 2002 til 2006 var han provinsen Hebeis guvernør.

Ji Yunshi var industriarbeider i Suzhou fra 1969 og ble under kulturrevolusjonen sendt til pliktarbeid i samme område (1970-1971). Han ble medlem av kommunistpartiet i 1975. Etterhvert ble han viseguvernør og så fungerende guvernør av Jiangsu.

## Referanser


## Eksterne lenker
*
Çiçekdağı

**Çiçekdağı** er en by og et distrikt i provinsen Kırşehir i det sentrale Anatolia i Tyrkia. I 2000 var det 6 683 innbyggere i byen og 21 059 i hele distriktet.

## Referanser

* 

## Eksterne lenker
* Offisiell nettside for guvernøren 
* Offisiell nettside for distriktet
Karaman

**Karaman** er en by sør i det sentrale Tyrkia. Den ligger nord for Taurusfjellene og er administrasjonssenter for provinsen med samme navn. Karaman hadde .

## Historie
I antikken var byen kjent som **Laranda** som kommer fra luvisk. Byen var under romerne og senere Bysants før den ble erobret av seldsjukkene tidlig på 1100-tallet. Byen ble besatt av Fredrik Barbarossa i 1190.

I 1256 ble byen erobret av den tyrkiske beyen Karamanoğlu Mehmet Bey som byen senere ble oppkalt etter. Fra 1275 var byen hovedstad for Karamanid-dynastiet som var et tyrkisk fyrstedømme. I 1468 ble byen inntatt av osmanerne og hovedstaden ble flyttet til Konya. Karaman har flere ruiner fra Karamanid-tiden. 

## Referanser
Hubert Pernot

**Hubert Pernot** (født 7. august 1870 i Froideconche-les-Luxeuil, død 27. juni 1946) var en fransk hellenist.

Pernot studerte ved *[[École des Langues Orientales]]* og universitetet i Paris, hvor han studerte fonetikk under Abbé Rousselot, filologi under Emile Legrand og gresk under Jean Psichari. Han underviste i nygresk ved *École des Langues Orientales* fra 1895 til 1912 og ved universitetet i Paris fra 1912. I 1919 ble han direktør for instituttet for nygresk. Han ble utnevnt til professor i nygresk i 1930.

## Referanser
André Martinet

**André Martinet** (født 12. april 1908 i Saint-Alban-des-Villards, død 16. juli 1999 i Châtenay-Malabry) var en fransk språkforsker. Han regnes som grunnlegger av den funksjonalistiske analysen innenfor lingvistikken.

Martinet studerte engelsk og tok doktorgraden i 1937. Fra 1938 til 1946 var han ansatt ved *[[École pratique des hautes études]]*, før han flyttet til New York, hvor han ledet International Auxiliary Language Association fra 1946 til 1948. Fra 1947 til 1955 ledet han instituttet for lingvistikk ved Columbia-universitetet og var redaktør for tidsskriftet *Word*.

I 1955 vendte han tilbake til Frankrike og *École pratique des hautes études*. Samtidig fikk han lærestolen i generell lingvistikk ved Sorbonne-universitetet. Siden flyttet han til Université Paris-Descartes.

Martinet var påvirket av Pragerskolen, og grunnla den funksjonalistiske analysen av syntaks (*Langue et Function*, 1962). Han skrev flere bøker om diakron lingvistikk og generell lingvistikk. Hans *Éléments de linguistique générale* ble oversatt til en rekke språk verden over.

## Referanser
Sprint-NM på skøyter 1974

**Sprint-NM på skøyter 1974** ble avholdt 12. og 13. januar 1974 på Øya stadion i Trondheim.Teknisk arrangør var Trondheim-Alliansen som her besto av klubbene Trondhjems SK, Spk Falken, Strindheim IL og Leinstrand IL.

Norgesmestere ble Lisbeth Berg, Oslo IL for damene og Per Bjørang, Oslo IL for herrene.

## Mesterskapsrekorder

## Sammenlagt damer senior

## Sammenlagt herrer senior

## Referanser


## Kilder
* 
* 

## Eksterne lenker
* 
*
Alfred Bohrmann

**Alfred Bohrmann** (født 28. februar 1904, død 4. januar 2000) var en tysk astronom.

Han utførte arbeidet med doktorgradsavhandlingen sin i 1927 ved observatoriet Landessternwarte Heidelberg-Königstuhl, nær Heidelberg ved Universitetet i Heidelberg.

På den tiden var observatoriet i Heidelberg et senter for oppdagelser av asteroider. Blant andre oppdaget Max Wolf og Karl Reinmuth mange asteroider i den tiden Bohrmann var der.

Bohrmann arbeidet ved observatoriet fra 1924 til 1958. He forlot observatoriet etter en tvist med ledelsen. Asteroiden 1635 Bohrmann er oppkalt etter ham.

## Referanser


## Eksterne lenker
* Nekrolog (tysk)
Seraing

**Seraing** (vallonsk: *Serè*) er en by i Vallonia i det østlige Belgia. Byen ligger i provinsen Liège, ved elven Meuse (Maas). Kommunen består av fire delkommuner: Seraing, Boncelles, Jemeppe-sur-Meuse og Ougrée.

## Referanser


## Eksterne lenker
*
Snarum stasjon

**Snarum stasjon** er en av Krøderbanens to opprinnelige stasjoner fra banens åpning 28. november 1872. 

1. august 1957 ble Snarum nedgradert til stoppested og et halvt år senere, 19. januar 1958, ble den kommersielle passasjertrafikken nedlagt (overført til buss). Godstrafikken sluttet 1. mars 1985. Siden 1986 eies stasjonen av Stiftelsen Krøderbanen.

## Galleri

Snarum stasjon og sidespor.jpg|Snarum stasjon og sidespor
Snarum stasjonsur.jpg|Snarum stasjonsur
Snarum stasjon.jpeg|Snarum stasjon rundt 1880


## Referanser


## Eksterne lenker
* Krøderbanens venner 
* Snarum stasjon på Stasjonsdatabasen
Makrohistorie

**Makrohistorie** er et fagfelt som beskjeftiger seg med analyse av langsiktige trender innenfor verdenshistorien, og som søker etter overgripende mønstre ved granskning av de små historiske detaljer. Et eksempel er hvordan makrohistorien studerer japansk og europeisk føydalisme ut fra en sammenligning av disse med mål om å finne ut av hvorvidt tilsvarende betingelser lå til grunn for begge systemene. Makrohistoriske studier antar ofte at "macro-historical processes repeat themselves in explainable and understandable ways".https://web.archive.org/web/20110824015142/http://parallelism.org/13949-WELL-layout2.pdf
Elja

**Elja** (også skrevet *Elgå*, svensk: *Lillälven*) er ei elv i Halden kommune i Østfold. Den er ei sideelv til Enningdalselva og er  lang (17,0&nbsp;km fra utløpet av Elgsjøen). Den har et nedbørfelt på , og middelvannføringen ved munningen er .

Elva starter som flere små bekker i skogsområdene øst for Ørsjøen. De samles i Elgsjøen (168 moh), som er Eljas kilde. Fra østsida av Elgsjøen renner elva først mot sørøst, senere sør-sørvest, og passerer gjennom Lysevannet. Like sør for Lysevannet krysses elva av Østfoldbanen og fylkesvei 101. Elja fortsetter videre i samme retning, gjennom et tynt befolket skogsterreng, med enkelte spredte gårder. Ca. 400 meter før samløpet med Enningdalselva ligger den 46 meter høye Elgåfossen, Østfolds høyeste fossefall.

## Grenseelv mot Sverige
I sin nedre del, fra samløpet med en mindre bekk like sør for gården Holmene, utgjør Elja riksgrensen mot Sverige. Lengden som grenseelv er 2,5&nbsp;km.

## Se også
* Liste over elver i Østfold

## Referanser
Rensjösäter Jaktvilla

**Rensjösäter Jaktvilla**  er en jaktvilla ved Norder Rensjön, ca. 15 kilometer nordøst for Storlien i det vestlige Jämtlands fjeldverden i Åre kommune, Sverige. Villaen ble oppført i årene 1884–90 av friherre Oscar Dickson fra Göteborg, den ble tegnet av den i Göteborg aktive arkitekt Adrian C. Peterson, og kan beskrives som en mindre herregård.

Hovedbygningen er 28 meter lang og 9½ meter bred. I forbindelse til hovedbygningen finnes et anntal avlsbygninger og tjenesteboliger. Rensjösätern er den mest spesielle og storslåtte av jaktvillaerne som ble oppført på slutten av 1800-tallet. Villaen ble levert i monteringsferdige deler av Svartviks sagverk utenfor Sundsvall, som ble eid av Dickson. Delene ble transportert med tog via Mittbanan til Fridhem og ble fraktet deretter med hest gjennom snøen til byggeplassen.

Oscar Dickson tilbrakte noen uker om året i sin jaktvilla for at jakte, fiske og leve et roig selskapsliv, noe som krevede et stort midlertidig ansatt personale. I 1928 ble Rensjösätern solgt til brødrene Nils og Mac Wikström. Rensjösätern, som er en minneverdig bygning, er stadig i privat eie.

## Referanser


## Eksterne lenker
* Jamtli Billedarkiv
Wahoo

**Wahoo** kan blant annet vise til:

;Steder
* Wahoo (California), en tidligere bosetning i Los Angeles County i California.
* Wahoo (Nebraska), en by og sete for Saunders County i Nebraska.
* Wahoo (Vest-Virginia), et sted i Marion County i Vest-Virginia.
* Wahoo Township (Saunders County, Nebraska), ett av 24 township i Saunders County i Nebraska.
* Wahoo (Florida), et sted i Sumter County i Florida.

;Annet
* *[[Acanthocybium solandri]]*, en fisk i makrellfamilien, kalles wahoo på flere språk.
Sysle stasjon

**Sysle stasjon** ligger på Krøderbanen. Stasjonsbygningene eies av Stiftelsen Krøderbanen.

Allerede i 1873, året etter at Krøderbanen ble åpnet, anla man en holdeplass på stedet, som den gang fikk navnet *Hole*. Året etter ble det anlagt et sidespor på stedet og det ser ut til at sidesporet ble betjent av en sporskifter, og stedet fikk status som stoppested. En vokterbolig var ekspedisjonslokalet fram til nåværende stasjonsbygning ble bygget i 1894, året etter at stedet ble oppgradert til full stasjon. Fra 1. juni 1895 ble navnet endret til Sysle. Hole Meieri var 1912–1949 en viktig godskunde for Sysle stasjon. Senere ble bedriften Elart etablert rett ved stasjonen .

I 1927 ble Sysle nedgradert fra stasjon til stoppested.

19. januar 1958 ble den kommersielle passasjertrafikken nedlagt (overført til buss), men man kunne få ekspedert gods fra Sysle fram til 1969. Godstrafikken opphørte helt 1. mars 1985. Året etter ble stasjonen overdratt til Stiftelsen Krøderbanen.

## Referanser


## Eksterne lenker
* Krøderbanens venner 
* Sysle stasjon på Stasjonsdatabasen
Føderasjonen Bosnia-Hercegovina

**Føderasjonen Bosnia-Hercegovina** (bosnisk: ***Federacija Bosne i Hercegovine***, **FBiH**) er en av de to delstatene i Bosnia-Hercegovina. Den andre er Republika Srpska. Befolkningen er hovedsakelig bosnjaker og bosniske kroater. Bosnisk, kroatisk og serbisk er offisielle språk.

## Historie
Føderasjonen ble etablert som et fellesskap for bosnjakisk- og kroatisk&shy;kontrollerte områder etter den kroatisk-bosniske krig som var del av Bosnia-krigen. Den ble grunnlagt ved Washington-avtalen datert 18. mars 1994 og definert som føderal entitet i Daytonavtalen fra  1995.

## Administrativ inndeling
Administrativt er delstaten inndelt i ti kantoner, som igjen er inndelt i 79 kommuner.

## Politikk

### President
Føderasjonen Bosnia-Hercegovina har en delstats&shy;president og en visepresident, som begge er valgt av delstatens parlament.

### Parlament
Delstatens parlament består av Representantenes hus (*Predstavnički dom*) med 98 medlemmer og Folkenes hus (*Dom Naroda*) med 58 medlemmer. Tilsammen utgjør de to kamrene delstatens lovgivende makt.

Valgene til Representantenes hus foregår ved valg på partilister. Sperregrensen er 5 %. Hvert av de konstituerende folkene i Føderasjonen (bosnjaker, kroater og serbere) skal være representert med minst fire medlemmer i Representantenes hus. Valgperioden er fire år.

Folkenes hus velges av kantonenes folkevalgte organer, og består av lik representasjon (17 representanter) fra hver av de konstituerende folk og 7 representanter fra andre folkegrupper. Valgperioden i Folkenes hus er fem år.

### Regjering
Delstatens regjering består av statsministeren som er regjeringssjef og i tillegg 14 ministre. To av ministrene er uten portefølje.

### Domstoler
Føderasjonen har et domstolssystem i tre instanser:
* Høyesterett: 24 dommere, hvorav 10 bosnjaker, 10 kroater og 4 andre
* Kantonsdomstolene
* Kommunaldomstolene
I tillegg til domstolene i det ordinære instanssystemet, finnes en forfatningsdomstol med ni dommere.

## Referanser


## Eksterne lenker
*
Elgå

:*For artikkelen om elva i Østfold, se [[Elja]].*

**Elgå** (sørsamisk: **) er ei bygd i Engerdal kommune i Innlandet. Den ligger ved østbredden av Femunden, 45 kilometer nord for kommunesenteret Engerdal (61 km kjørelengde). Elgå er endepunkt for fylkesvei 221, og om sommeren det sørligste anløpssted for rutebåten . Bygda er utgangspunkt for fotturisme i Femundsmarka nasjonalpark.

## Litteratur
* 
* 
* 

## Eksterne lenker
*
Elgsjøen (Halden)

**Elgsjøen** (også skrevet **Eljsjøen**) er en innsjø i Halden kommune, Østfold fylke. Innsjøen ligger 168 meter over havet, og har et areal på 0,36&nbsp;km². Sjøen har utløp mot sørøst gjennom elva Elja. I sørvest grenser sjøen til Prestebakkefjella naturreservat.

## Referanser
Elgsjøen

**Elgsjøen** kan vise til flere innsjøer i Norge:

*Elgsjøen (Halden) – i Halden kommune i Viken
*Elgsjøen (Lunner) – i Lunner kommune i Viken
*Elgsjøen (Gjøvik) – i Gjøvik kommune i Innlandet
*Elgsjøen (Nord-Odal) – i Nord-Odal kommune i Innlandet
*Elgsjøen (Notodden) – i Notodden kommune i Viken
*Elgsjøen (Holtålen) – i Holtålen kommune i Trøndelag
*Elgsjøen (Oppdal) – i Oppdal kommune i Trøndelag
*Elgsjøen (Høylandet) – i Høylandet kommune i Trøndelag
Saurr

**Saurr** var en hund og lydkonge over Trondheim og områdene rundt, under den svenske kongen Eysteinn Beli som regjerte rundt 790 - 810. Han fortelles om i flere skandinaviske kilder:
Gesta Danorum (bok 7), Heimskringla (Hákonar saga góða), Hversu Noregr byggðist og også muligens i Skáldatal.

## Gesta Danorum
I Gesta Danorum, bok 7, Saxo Grammaticus forteller om en Gunnar (kan være navnet eller bare et kallenavn), som invaderte Norge og drepte mere enn han plyndret. For å ydmyke nordmennene etter seieren over kong Ragnald, utnevnte han en hund som hersker. Han utnevnte da guvernører (slik de blir kalt i boken), for å ta hånd om riket som hundens verge, og la adelige passe på hunden. Han kommanderte også at alle som ikke viste hunden respekt ville bli lemlestet.

## Hversu Noregr byggðist og Hákonar saga góða
Hversu Noregr byggðist viser til en konge som heter Eysteinn Beli som hadde en hund som lydkonge. Dette er det eneste som blir nevnt i denne sagaen. Hákonar saga góða forteller det mere i detalj. Der fortelles det om en kong Eysteinn av Oppland (Eysteinn Upplendingakonungr eller Eysteinn hinn illi) som erobret Trondheim, og satt sin sønn Onund til lydkonge. Når Onund ble drept og trønderne tok tilbake kontrollen, kom Eysteinn tilbake og la under seg området på nytt. Denne gangen kom han med et ultimatum, enten kunne de velge slaven hans Thorer Faxe eller  hunden hans Saurr til å bli deres lydkonge. De valgte hunden siden de trodde de ville bli kvitt med den lettest. I tre år ble Saurr behandlet som en konge med halsbånd av gull og en egen trone. Inntil en dag ulver brøyt seg inn og rev ham i fillebiter. 

## Skáldatal
Nevner at en skald Erpr lútandi ble dømt til døden for å drepe på hellig grunn. Han ble reddet ved å lage en hymne til Saurr hundekongen. Denne Erpr var skald hos Eysteinn Beli.
Acanthocybium solandri

***Acanthocybium solandri*** er en fisk i makrellfamilien. Den kalles **wahoo** på flere språk og er den eneste arten i slekten *Acanthocybium*. Den kan kanskje forveksles med barracuda, men barracudaen har større skjell og tenner og en bredere spord uten kjøler.

Kroppen er svært langstrakt, spoleformet og lite flattrykt fra sidene. Munnen er stor. Første ryggfinne har 23&ndash;27 piggstråler og andre ryggfinne 12&ndash;16 bløtstråler. Det er åtte eller ni småfinner på ryggsiden og ni småfinner på buksiden. Sporden er smal med en kraftig utviklet langsgående kjøl, som har to mindre kjøler på hver side.

Kroppen er dekket med små skjell, og det er ikke noe panser på forkroppen. Ryggen er skinnende blågrønn og sidene er sølvfarget med 24&ndash;30 koboltblå striper. Arten har svømmeblære. Maksimal lengde er 210&nbsp;cm og maksimal vekt minst 83&nbsp;kg. Vanlig lengde er 100&ndash;170&nbsp;cm.

*Acanthocybium solandri* er utbredt i tropiske og subtropiske deler av Atlanterhavet, Stillehavet og Det indiske hav, inkludert Det karibiske hav og Middelhavet. Den lever pelagisk i de øvre vannlagene ute på det åpne havet. Individene svømmer som regel alene, eller i små, løse stimer. Arten jakter på andre arter i makrellfamilien, pinnsvinfisker, flygefisker, sildefisker, hestmakreller (*Decapterus*), lysprikkfisker, andre pelagiske fisker og blekkspruter.

Det drives ikke kommersielt fiske etter *Acanthocybium solandri*, men den er ettertraktet blant sportsfiskere. Den kjemper hardt og kan oppnå en fart på 77&nbsp;km/t. Arten regnes som en meget god matfisk.

Artsepitetet *solandri* viser til svensken Daniel Solander, som var med på kaptein Cooks første ekspedisjon. Georges Cuvier baserte sin artsbeskrivelse på en tegning og beskrivelse fra Solander.

## Litteratur
* 

## Eksterne lenker
* 

* 
*
Romanias senat

**Romanias senat** er ett av to kamre i Romanias parlament, og har 143 medlemmer. Etniske minoriterer som ikke oppnår minst en representant i senatet og som på nasjonalt plan oppnår minst fem prosent tilslutning, har rett til plass i senatet. Valget skjer etter forholdstallsvalg. Det skal være 160 000 velgere bak hvert senatsmedlem. Valget av senatet avholdes hvert fjerde år. Sperregrensen er fem prosent. 

## Referanser


## Eksterne lenker
*
Lysevannet

**Lysevannet** (også skrevet **Lysevatnet**) er en innsjø i Halden kommune i Østfold. Innsjøen ligger 132 meter over havet, og har et areal på 0,31&nbsp;km². Lysevannets største tilløp er elva Elja fra nordøst, og Elja er også sjøens utløp, mot sørvest.

## Referanser
Jon Berg

**Jon Berg** er navnet til flere personer:

* Jon Berg (ordfører), ordfører på Støren, fylkesordfører og skoleinspektør.
* Jon Berg (produsent), amerikansk filmprodusent for Marvel Entertainment 
* Jon Berg (forretningsmann) (født ca. 1936), forretningsmann fra Nord-Norge, grunnla dykkerfirmaet Nordive (aktive 1963–1992) . 
* **Jon Berg** (fl. 1983–1989), gitarist i Backstreet Girls og Road
Carlos Germano

**Carlos Germano Schwambach Neto** (født 14. august 1970 i Domingos Martins) er en brasiliansk tidligere fotballspiller, som var målvakt i sin aktive karriere.

Han var med i Brasils tropp i VM i fotball 1998.

## Karriere på klubbnivå
Carlos Germano startet sin karriere i 1985 i sin hjemby, hvor han ble oppdaget av Vasco da Gamas manager, som foreslo at han sluttet seg til klubbens ungdomslag. Han ble førstemålvakt for ungdomslaget fra og med dette året.

Da Vasco da Gamas førstekeeper Acácio forlot klubben, ble Carlos Germano umiddelbart klubbens førstevalg i mål. Han ble utropt til Série As beste målvakt i 1997.

I 1999 ble han uenig med Vasco da Gamas styreleder, og forlot klubben. Han signerte for Santos i 2000, men klubben viste seg å ikke være i stand til å innfri hele kravet i forbindelse med overgangssummen, og han fikk rett til gratis overgang, hvoretter han gikk til Portuguesa. Carlos Germano signerte ettårskontrakter fra da av, inntil han signerte for Penafiel, som den gang spilte i portugisisk andredivisjon, i 2005.

## Landslagskarriere
Carlos Germano representerte Brasil i U-16-VM i 1987 og i U-20-VM i 1989. I 1988 var han Brasils målvakt i Sør-Amerikas U-20-mesterskap.

Carlos Germano spilte ni landslagskamper for Brasil i perioden 1995 til 2001.

## Trenerkarriere
Etter å ha lagt opp etter 2005/06-sesongen, ble Carlos Germano etterhvert målvaktstrener.

## Meritter
### På klubbnivå
* Campeonato Carioca: 1992, 1993, 1994, 1998
* Taça Guanabara: 1992, 1994, 1998
* Série A: 1997
* Copa Libertadores: 1998
* Torneio Rio-São Paulo: 1999

### Internasjonalt
* Copa América: 1997

### Personlige utmerkelser
* Bola de Ouro (Placar): 1997

## Referanser


## Eksterne lenker
*
Moa Hjelmer

**Moa Elin Marianne Hjelmer** (født 1990) er en svensk friidrettsutøver som konkurrerer for Spårvägens FK og Sverige. Hjelmer har hatt best resultater i øvelsene 200 meter og 400 meter. Ved junior-EM i Ostrava i 2011 tok hun sølv i 200 meter på tiden 23,24. Hennes semifinaletid, 23,20, plasserer henne som fjerde raskeste svenske kvinne på distansen, hvor kun Linda Haglund, Carolina Klüft og Emma Green Tregaro har løpt raskere. Hjelmer har vært en del av Sveriges ungdomslandslag siden 2006.

Ved svensk mesterskap (SM) i Gävle i 2011, satte hun 14. august ny svensk rekord på 400 meter, da hun slo Ann-Louise Skoglunds tidligere rekord med 11 hundredeler.

I semifinalen i 400 meter i EM i friidrett i Helsingfors 2012 forbedret hun sin egne svenske rekord på distansen med 18 hundredeler, til 51,40, og i finalen dagen etter ble rekorden senket med ytterligere 27 hundredeler, til 51,13, da hun vant EM-gull.

Hjelmer fikk prisen for *[[Årets nykomling]]* ved Svenska idrottsgalan 2012, og ble også tildelt Svenska Dagbladets idrettsstipend.

Hjemer er deltaker ved de olympiske leker i London 2012.

## Resultatutvikling

***** = I 2008 løp hun 100 meter på tiden 12,13 i ukjent vind
****** = I 2010 løp hun 100 meter på tiden 11,86 i medvind
******* = Ny svensk rekord på distansen

## Referanser


## Kilder
### Kilder for resultatutvikling
* http://www.iaaf.org
* http://www.friidrott.se

## Eksterne lenker
*
Matt Cimber

**Matt Cimber** (født **Thomas Vitale Ottaviano** 1936) er en italiensk-amerikansk regissør, manusforfatter og filmprodusent.

## Biografi
Thomas Vitale Ottaviano ble født i 1936. Han forlot Brooklyn for å studere ved Syracuse University. Etter å ha havnet i et nordeuropeisk miljø begynte han å bruke navnet Matt Cimber.

Cimber begynte å jobbe som teaterregissør. Da han regisserte teaterstykket *[[Buss stopp (skuespill)|Buss stopp]]* våren 1964, innledet han et forhold til hovedrolleinnehaveren Jayne Mansfield. De to giftet seg senere samme året. Cimber debuterte som filmregissør med dramafilmen *[[Single Room Furnished]]* (1968), der Mansfield også spilte hovedrollen. Innspillingen av filmen ble fullført i april 1966, men grunnet problemer med å få i stand en distribusjonsavtale ble ikke filmen utgitt før to år senere. Mansfield søkte om skilsmisse fra Cimber i juli 1966, men den ble ikke fullført før hennes død i en bilulykke året etter.

Cimber hadde stor suksess med flere pornografiske dokumentarfilmer på slutten av 1960- og begynnelsen av 1970-tallet, inkludert *Man & Wife: An Educational Film for Married Adults* (1969), *He & She* (1970), *Africanus Sexualis* (1970) og *The Sexually Liberated Female* (1970).

Blant hans mest kjente filmer er også dramafilmen *[[Butterfly (film)|Butterfly]]* (1982), med Stacy Keach, Pia Zadora og Orson Welles i hovedrollene. Den ble nominert til ti priser under den tredje Razzie-utdelingen i 1983.

## Filmografi som regissør (utvalg)
* 1968 – *[[Single Room Furnished]]*
* 1982 – *[[Hevnens time]]*

## Priser og nominasjoner
* 1983: Nominert: Golden Raspberry Award: Verste film, *[[Butterfly (film)|Butterfly]]*.
* 1983: Nominert: Golden Raspberry Award: Verste regissør, *Butterfly*.
* 1983: Nominert: Golden Raspberry Award: Verste manus, *Butterfly*.

## Referanser


## Eksterne lenker
*
Tommy Noonan

**Thomas Patrick Noone** (1921–1968), bedre kjent som **Tommy Noonan**, var en amerikansk skuespiller, manusforfatter, regissør og filmprodusent.

Han spilte i en rekke filmer fra 1940- til 1960-tallet, og er best kjent for birollene han spilte i *[[Herrer liker blonde piker]]* (1953) og *[[En stjerne blir født]]* (1954).

Noonan døde 46 år gammel av hjernesvulst.

## Biografi
Noonan ble født 29. april 1921 i Bellingham i Washington. Som barn opptrådte han på Davenport Free Theatre i New York sammen med halvbroren John Ireland. De to spilte senere i tre filmer sammen, inkludert *[[I Shot Jesse James]]* (1949).

Noonan dannet et komikerduo sammen med Peter Marshall på slutten av 1940-tallet. De kalte seg Noonan & Marshall og opptrådte på TV, nattklubber og i filmene *Holiday Rhythm* (1950), *[[FBI Girl]]* (1951), *[[Starlift]]* (1951), *[[The Rookie (1959)|The Rookie]]* (1959) og *[[Swingin' Along]]* (1961).  Duoen skilte lag etter utgivelsen av *Swingin' Along*.

Noonan gjorde seg også bemerket for rollen som Marilyn Monroes rike kjæreste, Gus Esmond, i *[[Herrer liker blonde piker]]* (1953) og musikeren Danny McGuire *[[En stjerne blir født]]* (1954).

På begynnelsen av 1960-tallet spilte Noonan i noen b-filmer, inkludert *[[Promises! Promises!]]* (1963), med Jayne Mansfield, og *[[3 Nuts in Search of a Bolt]]* (1964), med Mamie Van Doren. Disse hadde han i tillegg bidratt med både manuset til og produserte. Han debutere også som regissør med *3 Nuts in Search of a Bolt*. Den siste filmen han produserte var  *Cottonpickin' Chickenpickers* (1967), som også var Sonny Tufts' siste film.

Ikke lenge etter at hans siste film var utgitt, fikk Noonan diagnosen hjernesvulst. Han døde på Motion Picture Country Hospital i Woodland Hills i Los Angeles 24. april 1968, få dager før han hadde fylt 47 år.

## Filmografi (utvalg)
* 1953 – *[[Herrer liker blonde piker]]*
* 1954 – *[[En stjerne blir født (1954)|En stjerne blir født]]*
* 1955 – *[[To piker på galeien]]*
* 1963 – *[[Promises! Promises!]]*
* 1964 – *[[3 Nuts in Search of a Bolt]]*

## Referanser


## Eksterne lenker
*
Lysevatnet

:*For innsjøen i Halden kommune i Østfold, se [[Lysevannet]].*
**Lysevatnet** er en innsjø i Tysvær kommune i Rogaland. Innsjøen er 5,5 kilometer lang og opptil 600 meter bred. Den ligger 5 meter over havet og har et areal på 1,69 km². Sjøen har utløp mot sør gjennom Hinderåa. Den største tilløpselva er Amdalselva fra øst.

## Referanser
Grunewaldtårnet

**Grunewaldtårnet (tysk: Grunewaldturm)** er et utsiktstårn på Karlsberg i bydelen Grunewald i Berlin. Tårnet er 36 meter høyt og finnes vest i skogen Grunewald langs Havelchausse, og gir god utsikt over Havel.

Grunewaldtårnet ble reist i 1897 til minne om 100-årsdagen for fødselen til Keiser Vilhelm I (død 1888).

Bygningen ble renovert og nyåpnet i april 2011.

## Eksterne lenker
* 
* Grunewaldtårnet på Berlins liste over kulturminner  Besøkt 29. juni 2012
Jayne Marie Mansfield

**Jayne Marie Mansfield** (født 8. november 1950) er den eldste datteren til skuespillerinnen Jayne Mansfield.

Hennes mor poserte for *[[Playboy]]* ved flere anledninger, og i juli 1976 ble Mansfield den første datteren til en playmate som også stilte opp naken for magasinet. Hun er også den eneste kvinnen som sammen med sin mor ble inkludert i spesialmagasinet *100 Beautiful Women*, som ble utgitt i 1988.

## Biografi
Jayne Marie Mansfield ble født 8. november 1950 i Dallas i Texas. Hun var datter av Paul og Jayne Mansfield. Sommeren 1954 flyttet hun til Los Angeles sammen med foreldrene, ettersom hennes mor hadde ambisjoner om en skuespillerkarriere. Få måneder senere tok foreldres ekteskap slutt, og Mansfield ble boende hos sin mor. Hennes mor giftet seg på nytt med den ungarske kroppsbyggeren Mickey Hargitay i 1958, og hun fikk halvsøskene Miklós Jeffrey Palmer Hargitay, Zoltán Anthony Hargitay og Mariska Magdolina Hargitay, før ekteskapet tok slutt i 1964. Hennes mor giftet seg med regissøren Matt Cimber året etter, og hun fikk enda en halvbror, Antonio Raphael Ottaviano, også kjent som Tony Cimber, i 1965. Da dette ekteskapet tok slutt i 1966, innledet hennes mor et forhold til skilsmisseadvokaten sin, Sam Brody. 

Sommeren 1967 møtte Mansfield opp på politistasjonen i Los Angeles. Hun hevdet at Brody hadde slått henne, etter at hennes mor hadde oppfordret ham til det. Brody avviste anklagene. Mansfield fikk tillatelse til å flytte inn hos grandonkelen William W. Pigue. Kort tid senere ble både hennes mor og Brody drept i en bilulykke. Tre av halvsøskene hennes, Miklós, Zoltán og Mariska, befant seg også i bilen, men overlevde. Pigue fikk foreldreretten til Mansfield. Hun ble uteksaminert fra Fort Hunt High School i Alexandria i Virginia. I januar 1970 giftet hun seg med Barry Lang i Las Vegas. 

I juli 1976 ble Mansfield den første datteren til en playmate som også stilte opp naken for *[[Playboy]]*. Hennes mor poserte for magasinet ved flere anledninger, første gang til februar 1955-utgaven. Mansfield er også den eneste kvinnen som sammen med sin mor ble inkludert i spesialmagasinet *100 Beautiful Women*, som ble utgitt i 1988. I 1979 annonserte hun planer om å skrive en bok om sin mor. En produsent ønsket å filmatisere denne, som *Lady Jayne*, men hverken boken eller filmen ble noen realitet. Mansfield har i likhet med sin mor forsøkt seg på en skuespillerkarriere, men uten å lykkes. I stedet har hun blant annet jobbet som aksjemegler. 

## Referanser


## Eksterne lenker
*